Bilquis Edhi

**Bilquis Bano Edhi**  (    ; 14 Ogos 1947 - 15 April 2022) ialah seorang jururawat berbangsa Pakistan yang telah menbantu menyelamatkan lebih 16,000 kanak-kanak.  Semasa kerjayanya sebagai jururawat dan perkahwinan bersama Abdul Sattar Edhi, Bilquis merupakan salah seorang dermawan paling aktif di Pakistan. Beliau merupakan pengerusi bersama Yayasan Edhi, sebuah organisasi amal yang menyediakan pelbagai perkhidmatan di Pakistan termasuk sebuah hospital dan perkhidmatan kecemasan di Karachi. Atas sumbangannya, beliau telah dianugerahkan Anugerah Ramon Magsaysay untuk Perkhidmatan Awam 1986   dan Anugerah Antarabangsa Memorial Mother Teresa untuk Keadilan Sosial pada tahun 2015.  Beliau juga merupakan penerima anugerah Hilal-i-Imtiaz, penghormatan kedua tertinggi diberikan kepada orang awam di Pakistan. Atas sumbangan khidmatnya kepada negara, beliau jugak digelar sebagai *Ibu Pakistan* . 

## Biografi
Bilquis dilahirkan sewaktu pemerintahan British Raj pada tahun 1947 di Bantva, India di Gujerat . Sewaktu remaja, beliau terkenal kerana tidak menyukai sekolah. Sebaliknya beliau menyertai sebuah dispensari kecil yang sedang berkembang sebagai jururawat pada tahun 1965. Pada masa itu, rumah Edhi berada di  bandar lama Karachi yang dikenali sebagai Mithadar yang telah diasaskan pada tahun 1951.  Bilangan kecil jururawat yang bekerja di dispensari terus berkurangan. Pengasas dispensari, Abdul Sattar Edhi, telah melantik beberapa jururawat, termasuk Bilquis yang beragama islam. Kebanyakan jururawat ketika itu beragama Kristian dan Hindu  Bilquis Edhi telah berkahwin dengan Abdul dan perkahwinan mereka kekal sehingga kematiannya pada 8 Julai 2016.

Suaminya yang menyedari bakatnya, memberi beliau tanggungjawab mengetuai jabatan kejururawatan. Suami Edhi menyedari semangat dan minatnya sewaktu menjalani program latihan selama enam bulan di mana Edhi mempelajari asas perbidanan dan penjagaan kesihatan. Mereka berkahwin ketika beliau berumur sembilan belas tahun  dan suami beliau berumur sembilan belas tahun lebih tua darinya. Mereka melalui bulan madu yang luar biasa kerana ketika berbulan madu pasangan pengantin baru itu telah bertemu seorang gadis muda yang mengalami kecederaan di kepala di dispensari mereka selepas majlis perkahwinan mereka. Edhi berkata ketika ditanya pada tahun 1989 bahawa dia tidak menyesali masa yang diambil olehnya untuk menenangkan saudara-mara kanak-kanak berusia dua belas tahun itu yang sedang risau atau menyelia pemindahan darah "... gadis itu sudah berkahwin dan mempunyai beberapa orang cahaya mata; itulah yang benar-benar penting."  Laman web tidak rasmi Yayasan Edhi menggunakan ungkapan "Membuat perubahan dan mengubah kehidupan selama-lamanya." 

Bilquis mengambil alih pengurusan projek  (  ), yang mula-mula diusahakan oleh suaminya pada tahun1952. Beliau  menyediakan lebih 300 buaian di seluruh Pakistan di mana ibu bapa boleh menyerahkan bayi yang tidak diingini. Pada buaian tertera mesej "Jangan bunuh, biarkan bayi hidup dalam buaian" dalam bahasa Inggeris dan Urdu. Lebih 90% daripada bayi yang diserahkan adalah perempuan dan sebahagian daripada mereka kurang upaya. Alternatif ini dianggap telah mengurangkan bilangan kes pembunuhan bayi oleh ibu bapa. Yayasan Edhi juga bertanggungjawab menguruskan pengkebumian bayi yang ditemui mati oleh pihak polis.  Bilquis merupakan pengerusi bersama Yayasan Edhi dengan suaminya. Yayasan itu juga mengendalikan sebuah dan perkhidmatan kecemasan di Karachi . 

### Pengiktirafan
Bilquis dan suaminya telah menerima beberapa anugerah sebagai pengiktirafan kepada sumbangan mereka. Pada Julai 2007, kerja amal pasangan suami interi ini telah diiktiraf oleh Presiden Pervez Musharraf yang memberikan sumbangan peribadi sebanyak  rupee kepada Yayasan Edhi. Presiden Musharraf juga  bahawa kerja amal pasangan suami interi ini memberi perkhidmatan sosial kepada golongan miskin di Pakistan tanpa sebarang diskriminasi.  Sumbangan sebegini adalah berlainan  dengan sumbangan lain yang ditawarkan oleh Presiden Zia ul-Haq yang ditolak kerana bermotivasikan agenda politik. Di sebalik kemasyhuran mereka, pasangan ini menjalani kehidupan secara sederhana di sebuah apartmen dua bilik yang merupakan sebahagian daripada sebuah rumah anak yatim mereka.  

Pada 2022, Bilquis Edhi disenaraikan dalam *[[500 Muslim Paling Berpengaruh|The Muslim 500]]*, senarai individu Islam paling berpengaruh di dunia.  Beliau juga merupakan penerima Hilal-i-Imtiaz, penghormatan kedua tertinggi di Pakistan untuk rakyat biasa. 

### Kematian
Beliau meninggal dunia pada 15 April 2022 di Hospital Aga Khan, Karachi, akibat kegagalan jantung kongestif selepas mengalami sakit yang berpanjangan.  Solat jenazah beliau telah dilaksanakan di Masjid New Memon dan beliau dikebumikan di Tanah Perkuburan Mewa Shah, Karachi, pada 16 April 2022. Kerajaan Sindh menerbitkan obituari rasmi kematiannya dan mengumumkan hari berkabung pada 16 April 2022. 

## Lihat juga

* Abdul Sattar Edhi

## Rujukan

* Tapak Yayasan Edhi tidak rasmi   
* Artikel mengenai Bilquis Edhi
* Artikel mengenai Abdul Sattar Edhi